section_heading: Stanovništvo
paragraph_text: Od 1996. do 2001. godine porast stanovništva u Calgaryu je bio 15.8%, dok je za provinciju Alberta iznosio 10.3%. Gustoća stanovništva je 1,252.3 stanovnika po kilometru kvadratnom, dok je gustoća Alberte 4,6 stanovnika po kilometru kvadratnom. U Calgaryu ima najviše Kanađana (25.64%), zatim Britanaca (23.13%), Škota (17.76%), Nijemaca (17.73%), Iraca (15.10%), Ukrajinaca (13.56%), te Francuza (12.19%). Čak 79% stanovnika se izjašnjavaju kao Europljani, a od ostalih etničkih skupina se ističu Kinezi, Filipinci, Afroamerikanci, Latinoamerikanci itd.